Z-Cars

Z-Cars er en britisk politiserie som ble sendt på BBC fra 1962 til 1978. Serien fulgte livet til en politistyrke i den fiktive byen  Newtown i Nord-England. De mest sentrale rollene ble spilt av Stratford Johns (Detective Inspector Barlow), Frank Windsor (Det. Sgt. Watt), James Ellis (Bert Lynch), Brian Blessed ("Fancy" Smith) og Joseph Brady (Jock Weir). Ingen av skuespillerne spilte gjennom hele serien, men Ellis medvirket i flest episoder og var med i alle år unntagen i 1966.

Serien ble regnet som en realistisk skildring av britisk politi i sin samtid og hadde 16 millioner ukentlige seere på sitt meste. I midten av 1970-årene merket den økt konkurranse fra amerikanske serier som Kojak, Hawaii Five-0 og Starsky and Hutch, samt den hjemlige The Sweeney. 

De tidligste episodene i ble kringkastet direkte på TV uten forhåndsopptak. Den ble sendt i farger fra 1970.

Bransjeorganisasjonen Writers' Guild of Great Britain kåret den til beste dramaserie både i 1963 og 1964. British Film Institute kåret den til 63-plass over landets 100 beste tv-produksjoner på 1900-tallet. Listen ble sammenfattet i år 2000.

Den fostret spin-off serien Softly, Softly i 1966 og ut av denne sprang Softly, Softly: Task Force i 1969.

Referanser

Eksterne lenker 
 

Britiske politi-TV-serier
Britiske TV-serier fra 1960-årene
Britiske TV-serier fra 1970-årene
TV-produksjoner på BBC